Številka: 3314-4/2011/122

Datum: 12. 6. 2021

# Zadeva: Zapisnik 47. seje sveta za promocijo kmetijskih in živilskih proizvodov

Datum seje: 9. 6. 2021

Kraj sestanka: spletna seja preko webex aplikacije

Prisotni člani sveta: mag. Anita Jakuš, Ana Le Marechal, Petra Skok, Jožica Župec, Anton Jagodic Danilo Potokar

Upravičeno odsotni: Alenka Marjetič Žnider, Anka Lipušček Miklavič

Prisotni ostali MKGP: minister dr. Jože Podgoršek, državni sekretar Aleš Irgolič, Janja Kokolj Prošek, mag. Štefi Videčnik, Adrijana Bezeljak, Tomaž Džuban, Peter Boršič

Ostali prisotni: Barbara Rupnik - SO za mleko, Ana Ahčin - SO za meso

Dnevni red seje:

1. Pregled sklepov 46. seje Sveta za promocijo
2. Informacija o dodatnih predlogih popravkov poslovnika sveta
3. Povzetek aktivnosti izvajanja promocij v sektorjih sadja, mleka in mesa v obdobju od jeseni 2020 do spomladi 2023
4. Informacija o poteku splošne promocije shem EKO in izbrana kakovost
5. Okvirni postopkovni načrt izvedbe spremembe ZPKŽP
6. Zaključek drugega 5-letnega mandata sveta za promocijo - pregled vseh pomembnih aktivnosti / zahvala in poslovitev
7. Razno

Uvodoma je minister dr. Podgoršek pozdravil člane sveta in pohvalil njihovo delo. Člane je informiral, da MKGP pripravlja ločeno promocijsko kampanjo splošne promocije, ki jo izvaja SOJP na MKGP na temo: izbirajmo lokalno hrano in ohranimo domače. Promocija je ločena od promocije po ZPKŽP. Člani so predlagali, da se mora promocija vsebinsko povezovati z dosedanjimi promocijskimi aktivnostmi.

AD1 Pregled sklepov 46. seje Sveta za promocijo

Svet je pregledal sklepe 46. seje. Vsi sklepi so bili realizirani.

AD2 Informacija o dodatnih predlogih popravkov poslovnika sveta

Svet se je seznanil s predlogom poslovnika sveta, ki ga je pregledal in ustrezno popravil Sektor za pravno sistemska vprašanja na Direktoratu za hrano MKGP in dodal manjše korekcije. Svet se je strinjal z vsebino in predlagal en popravek in sicer, da se besedilo v členu 7 (1) dopolni in se po novem glasi: »Predsednik sveta na isti seji ali na prvi naslednji seji imenuje svojega namestnika, ki ga izbere izmed članov sveta.«

AD3 Povzetek aktivnosti izvajanja promocij v sektorjih sadja, mleka in mesa v obdobju od jeseni 2020 do spomladi 2023

Svet se je seznanil z aktivnostmi priprave na 3-letno promocijo mleka in mesa ter potekom kampanje sektorske promocije sadja. Kampanja mesa se bo začela jeseni, 20. septembra, kampanja mleka pa 1. oktobra letos – obe kampanji kot prvi val 3-letne kampanje. Za sektor sadja trenutno poteka 3. val in bo trajal do 15. junija, jeseni sledi 4. val.

AD4 Informacija o poteku splošne promocije shem EKO in izbrana kakovost

Svet se je seznanil s pomladno kampanjo splošne promocije EKO, ki se je začela 15. maja, ter Izbrana kakovost, ki se je začela 1. junija. Obe kampanji bosta potekali do konca junija in sta v celoti financirani iz integralnih sredstev proračuna.

AD5 Okvirni postopkovni načrt izvedbe spremembe ZPKŽP

Ga. Jožica Župec je predstavila okvirni načrt izvedbe spremembe zakona o promociji. Po pripravah, pisanju in usklajevanju se načrtuje vložitev usklajenega predloga sprememb ZPKŽP okvirno do konca septembra leta 2022. Svet se je seznanil s posameznimi področji v zakonu, kjer so potrebne spremembe, ter načini in načrtovanimi roki za izvedbo.

Ob predčasnem odhodu s seje se je minister dr. Podgoršek zahvalil članom sveta za dobro opravljeno delo v tem iztekajočem 5-letnem mandatu, mag. Aniti Jakuš za odlično vodenje sveta v večjem dela mandata ter sodelavcem MKGP. Izrazil je veselje, da je s promocijo bil dosežen pomemben dvig zavedanja potrošnikov o pomenu lokalne hrane.

AD6 Zaključek drugega 5-letnega mandata sveta za promocijo - pregled vseh pomembnih aktivnosti / zahvala in poslovitev

Ob izteku 5-letnega mandata se je svet seznanil z gradivom o izvedenih promocijskih kampanjah, o sprejetih zakonodajnih predpisih, o zbranih sredstvih iz naslova prispevka po ZPKŽP, o izvedenih aktivnostih in dosežkih v iztekajočem 5-letnem obdobju. Svet je pohvali opravljeno delo in dosežene rezultate.

AD7 Razno

1. Svet se je seznanil s predlogom GZS ZKŽP glede spremembe razmerij v sektorskem odboru za vina, kjer se predlaga povečanje števila članov v sektorskem odboru iz enega na dva za institucije: Vinska družba Slovenije, Zadružna zveza Slovenije in GZS – Zbornice kmetijskih in živilskih podjetij. Svet je predlog sprejel. MKGP obvesti vse institucije, da ponovno imenujejo svoje člane, saj je minilo precej časa od zadnjega imenovanja.
2. Svet se je seznanil in potrdil predlog menjave člana Vinske družbe Slovenije. Namesto Dušana Brejca, ki odhaja v pokoj, se imenuje Ožbej Peterle, ki je z 8. 6. 2021 strokovni sodelavec v VDS za področje promocije.

Na koncu se je ga. Ana Le Marechal zahvalila članom sveta za opravljeno delo v 5-letnem mandatu, sodelavcem za prizadevno in korektno delo, ter ge. Janji Kokolj Prošek za vodenje sektorja v precejšnjem delu iztekajočega 5-letnega obdobja.

**Sklepi:**

* 1. Svet je pregledal sklepe 46. seje. Vsi sklepi so bili realizirani.
  2. Svet se je seznanil s popravki poslovnika sveta in sprejel poslovnik z naslednjim popravkom: dopolni se člen 7 (1), ki se po novem glasi: »Predsednik sveta na isti seji ali na prvi naslednji seji imenuje svojega namestnika, ki ga izbere izmed članov sveta.« S tem je svet potrdil poslovnik, ki ga podpiše predsednica sveta.
  3. Svet se je seznanil z aktivnostmi priprave na 3-letno promocijo mleka in mesa, ter potekom promocijske kampanje sadja.
  4. Svet se je seznanil s pomladno kampanjo splošne promocije sheme kakovosti EKO in izbrana kakovost.
  5. Svet se je seznanil z okvirnim postopkovnim načrtom izvedbe spremembe zakona o promociji kmetijskih in živilskih proizvodov.
  6. Svet se je seznanil z opravljenimi aktivnostmi in napredki na področju promocije v času drugega 5-letnega mandata sveta za promocijo.
  7. Svet se je seznanil s predlogom in potrdil predlog GZS-ZKŽP o novem razmerju članov v sektorskem odboru za vina. MKGP o tem obvesti vse institucije ter obenem pozove institucije, da ponovno imenujejo svoje člane v sektorski odbor za vino.
  8. Svet je potrdil predlog menjave člana sektorskega odbora za vino: namesto Dušana Brejca je imenoval Ožbeja Peterleta iz Vinske družbe Slovenije.

Zapisala:

mag. Štefi Videčnik,

sekretarka sveta za promocijo

Alenka Marjetič Žnider

predsednica sveta